Местна комисия по чл.8, ал.2 от ЗУПГМЖСВ

при Община Бургас

Протокол №14/30.08.2019 г.
Заседанието започна в 12.30 часа.
Присъствали:Д.Буланова-Митрева,З.Георгиева,З.Караиванова, Б.Георгиев, К.Петков
Отсъствали: Г.Дражев

І.Молба от И. Т. Т. – 126 541 сп.ч., ІІ група, относно продажба на имот компенсиран първо тримесечие 2006 г.:

Комисията установи, че И. Т. Т. е ползвала левова компенсация за покупка на жилище през първо тримесечие 2006 г. в размер на 5 061,64 лв. Комисията реши след представяне на платежно с възстановени 5 061,64 лв. по сметката на НКЖФ в Банка „ДСК” да бъде издадено удостоверение, което да послужи пред нотариус за изповядване на сделка.


ІІ.Организационни въпроси, относно предложения за назначаване на нов технически сътрудник:

Председателят предложи членовете на комисията да се редуват да дават дежурства в седалището на комисията.


Предложението се отхвърли.


Златина Георгиева даде предложение да се намери външен човек на граждански договор. Кирил Петков предложи председателя да поеме задълженията до назначаване на нов човек, а Бойчо Георгиев добави да се гласува и възнаграждението, което ще се получава. Златина Караиванова предложи възнаграждението да е съобразено с минималния осигурителен доход за длъжността и то да бъде сума, която намалена с нормативно признатите разходи да е равна на една МРЗ.


Буланова не прие предложението. Взе се единодушно решение, Георгиева и Караиванова да дават информация до назначаването на нов технически сътрудник.
Поради изчерпване на дневния ред заседанието беше закрито.

Димитринка Буланова-Митрева:


       Протоколист:

Златина Караиванова:

Златина Георгиева:

Бойчо Георгиев:

Кирил Петков:

Георги Дражев:
